Hinn slasaði með bakáverka
Þyrla Landhelgisgæslu Íslands, TF-GNÁ, lenti með slasaðan mann við Landspítalann í Fossvogi klukkan 14.54. Maðurinn, sem slasaðist við Rauðfeldargjá á Snæfellsnesi, var með meðvitund samkvæmt upplýsingum frá Slysavarnafélaginu Landsbjörg.
Litlar upplýsingar liggja fyrir um líðan mannsins að svo stöddu en samkvæmt lögreglunni á Stykkishólmi var maðurinn, ásamt öðrum, á göngu í fjallshlíð við Rauðfeldargjá á sunnanverðu Snæfellsnesi er honum skrikaði fótur og féll fram af hengju og ofan í gil.
Í samtali við mbl.is sagði lögreglumaður hinn slasaða hafa fengið áverka á bak og hrygg. Var því ákveðið að óska eftir aðstoð þyrlusveitar Landhelgisgæslu Íslands. Björgunarmenn báru manninn um borð í sjúkrabifreið og flaug þyrla Landhelgisgæslunnar til móts við sjúkrabílinn. Var hinn slasaði svo fluttur yfir í þyrluna sem flaug með hann til Reykjavíkur.
Með björgunarmönnum í för voru sjúkraflutningamenn og læknir. Samkvæmt upplýsingum frá Slysavarnafélaginu Landsbjörg voru aðstæður til björgunar nokkuð krefjandi og þurftu björgunarmenn m.a. að bera hinn slasaða einhverja leið.
Þyrla Gæslunnar send af stað
Maður féll fram af hengju
Þyrla Landhelgisgæslu Íslands, TF-GNÁ, lenti með slasaðan mann við Landspítalann í Fossvogi klukkan 14.54.
Maðurinn, sem slasaðist við Rauðfeldargjá á Snæfellsnesi, var með meðvitund samkvæmt upplýsingum frá Slysavarnafélaginu Landsbjörg.
Sagði lögreglumaður hinn slasaða hafa fengið áverka á bak og hrygg.
Var því ákveðið að óska eftir aðstoð þyrlusveitar Landhelgisgæslu Íslands.
Voru aðstæður til björgunar nokkuð krefjandi og þurftu björgunarmenn m.a. að bera hinn slasaða einhverja leið.